ประกาศสถาบันวิจัยวิทยาศาสตร์และเทคโนโลยีแห่งประเทศไทยประกาศสถาบันวิจัยวิทยาศาสตร์และเทคโนโลยีแห่งประเทศไทยเรื่องโครงสร้างองค์กร โครงสร้างการบริหาร อำนาจหน้าที่และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยพ.ศ.๒๕๕๑[๑] ตามที่สถาบันวิจัยวิทยาศาสตร์และเทคโนโลยีแห่งประเทศไทยได้ออกประกาศสถาบันวิจัยวิทยาศาสตร์และเทคโนโลยีแห่งประเทศไทย เรื่องโครงสร้างองค์กร โครงสร้างการบริหาร อำนาจหน้าที่และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยซึ่งประกาศในราชกิจจานุเบกษา ฉบับประกาศทั่วไป เล่ม ๑๑๗ ตอนพิเศษ ๕๙ ง วันที่ ๑๙มิถุนายน พ.ศ. ๒๕๔๓ และ เล่ม ๑๑๘ ตอนที่ ๗๘ ง วันที่ ๒๗ กันยายน พ.ศ. ๒๕๔๔ ไปแล้วนั้นบัดนี้สถาบันวิจัยวิทยาศาสตร์และเทคโนโลยีแห่งประเทศไทย ได้เปลี่ยนแปลงโครงสร้างองค์กรโครงสร้างการบริหาร และเพื่อให้เป็นไปตามกฎหมายว่าด้วยข้อมูลข่าวสารของราชการที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินการต่างๆ ของหน่วยงานของรัฐ สถาบันวิจัยวิทยาศาสตร์และเทคโนโลยีแห่งประเทศไทยจึงให้ยกเลิกประกาศดังกล่าวเสียทั้งสิ้นและให้ใช้ประกาศสถาบันวิจัยวิทยาศาสตร์และเทคโนโลยีแห่งประเทศไทย เรื่องโครงสร้างองค์กร โครงสร้างการบริหาร อำนาจหน้าที่และสถานที่ติดต่อเพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยดังต่อไปนี้แทนข้อ ๑สถาบันวิจัยวิทยาศาสตร์และเทคโนโลยีแห่งประเทศไทยหน่วยงานรัฐวิสาหกิจ สังกัดกระทรวงวิทยาศาสตร์และเทคโนโลยี มีหน้าที่ดังต่อไปนี้๑.๑ ดำเนินการวิจัย พัฒนาและให้บริการทางด้านวิทยาศาสตร์และเทคโนโลยี๑.๒เพิ่มศักยภาพของประเทศในด้านการพึ่งพาตนเองทางเทคโนโลยี๑.๓เสริมสร้างมาตรฐานการดำรงชีวิตของประชาชนให้มีคุณภาพที่ดีขึ้นข้อ ๒โครงสร้างองค์กรและโครงสร้างการบริหารแบ่งออกเป็น ๓ ส่วนที่สำคัญ ดังต่อไปนี้๒.๑คณะกรรมการสถาบันวิจัยวิทยาศาสตร์และเทคโนโลยีแห่งประเทศไทยประกอบด้วยประธานกรรมการเลขาธิการคณะกรรมการพัฒนาการเศรษฐกิจและสังคมแห่งชาติเลขาธิการคณะกรรมการวิจัยแห่งชาติเลขาธิการคณะกรรมการส่งเสริมการลงทุน ผู้ว่าการและผู้ทรงคุณวุฒิอีกไม่เกิน ๖คนเป็นกรรมการมีอำนาจหน้าที่โดยสรุป คือวางนโยบายบริหารงานและควบคุมดูแลโดยทั่วไปและรับผิดชอบซึ่งกิจการของสถาบันวิจัยวิทยาศาสตร์และเทคโนโลยีแห่งประเทศไทยรวมถึงกำหนดจำนวนตำแหน่ง อัตราเงินเดือน และเงินอื่นของพนักงานและลูกจ้างและออกข้อบังคับของสถาบันวิจัยวิทยาศาสตร์และเทคโนโลยีแห่งประเทศไทย๒.๒ ผู้ว่าการมีอำนาจหน้าที่โดยสรุป คือบริหารกิจการของสถาบันวิจัยวิทยาศาสตร์และเทคโนโลยีแห่งประเทศไทยให้เป็นไปตามกฎหมาย ข้อบังคับ และนโยบายที่คณะกรรมการกำหนดบังคับบัญชาพนักงานและลูกจ้างทุกตำแหน่งรับผิดชอบในการจัดการและดำเนินการของสถาบันวิจัยวิทยาศาสตร์และเทคโนโลยีแห่งประเทศไทยวางระเบียบเกี่ยวกับการปฏิบัติงานของสถาบันวิจัยวิทยาศาสตร์และเทคโนโลยีแห่งประเทศไทยส่วนงานที่ขึ้นตรง ประกอบด้วย๒.๒.๑ ผู้เชี่ยวชาญพิเศษ มีหน้าที่กำกับ ดูแลรับผิดชอบโครงการวิจัยพัฒนา ถ่ายทอดเทคโนโลยี หรืองานบริการตามที่ได้รับมอบหมายควบคุม ดูแล และบริหารบุคลากรงบประมาณในโครงการที่รับผิดชอบ ให้คำปรึกษา เสนอแนะแก้ปัญหาด้านวิชาการแก่หน่วยงานต่าง ๆ ทั้งภายในและภายนอกสถาบันวิจัยวิทยาศาสตร์และเทคโนโลยีแห่งประเทศไทย๒.๒.๒ สำนักผู้ว่าการ มีหน้าที่รับผิดชอบสนับสนุนการดำเนินงานและประสานการปฏิบัติงานของคณะกรรมการบริหารและผู้บริหารหน่วยงานให้เป็นไปอย่างมีประสิทธิภาพส่งเสริมและขยายความร่วมมือรวมถึงแสวงหาแหล่งทุนจากต่างประเทศ เผยแพร่และประชาสัมพันธ์ข้อมูลข่าวสารขององค์กรให้เป็นที่รู้จักทั้งในประเทศและต่างประเทศโดยการประชาสัมพันธ์และการวิเทศสัมพันธ์๒.๒.๓ สำนักยุทธศาสตร์วิสาหกิจมีหน้าที่จัดทำเอกสารนโยบายแผนวิสาหกิจ แผนการของบประมาณและแผนปฏิบัติการเพื่อการพัฒนาองค์กรให้มีประสิทธิภาพสามารถตอบสนองกลุ่มเป้าหมายและแข่งขันได้ตรวจติดตาม และประเมินผลการดำเนินงานของรัฐวิสาหกิจจัดทำฐานข้อมูลและรายงานผลการดำเนินงานของสถาบันวิจัยวิทยาศาสตร์และเทคโนโลยีแห่งประเทศไทย๒.๒.๔ สำนักตรวจสอบภายใน มีหน้าที่จัดทำแผนการตรวจสอบเชิงกลยุทธ์และแผนตรวจสอบตามความเสี่ยง ให้บริการปรึกษา แนะนำให้ความร่วมมือ รวมถึงการดำเนินการตามนโยบายเกี่ยวกับการเปิดเผยหรือป้องกันหลีกเลี่ยงผลกระทบต่อความเป็นอิสระหรือเที่ยงธรรมรวมทั้งความขัดแย้งทางผลประโยชน์และรายงานการตรวจสอบ๒.๓ รองผู้ว่าการ มีจำนวน ๕ ตำแหน่งควบคุมดูแลกลุ่มงานวิชาการและปฏิบัติการ ดังนี้๒.๓.๑ รองผู้ว่าการพัฒนาธุรกิจและการตลาดกลุ่มพัฒนาธุรกิจและการตลาดมีหน้าที่ความรับผิดชอบโดยสรุปคือดำเนินการด้านการตลาด พัฒนาธุรกิจสร้างความสัมพันธ์และภาพลักษณ์ที่ดีขององค์กร กำหนดทิศทาง แผนงานวิจัย พัฒนาและบริการ กำหนดมูลค่าและผลประโยชน์ทางเทคโนโลยี จัดการฝึกอบรม สัมมนารวมถึงการเผยแพร่งานวิจัยและพัฒนา และประเมินความเหมาะสมของโครงการเชิงการเงินการตลาด และเศรษฐศาสตร์กลุ่มพัฒนาธุรกิจและการตลาด แบ่งออกเป็น ๒ ฝ่ายดังนี้๑. ฝ่ายการตลาด๒. ฝ่ายพัฒนาธุรกิจ๒.๓.๒ รองผู้ว่าการวิจัยและพัฒนา ด้านอุตสาหกรรมชีวภาพกลุ่มวิจัยและพัฒนา ด้านอุตสาหกรรมชีวภาพมีหน้าที่ความรับผิดชอบโดยสรุป คือกำหนดทิศทางและดำเนินการวิจัยและพัฒนาอย่างครบวงจร เพื่อตอบสนองกลุ่มอุตสาหกรรมชีวภาพโดยมุ่งเน้นการสร้างเทคโนโลยีและนวัตกรรม เพื่อเสริมสร้างสุขภาพและสร้างคุณภาพชีวิต บริการวิจัยและพัฒนา รวมทั้งบริการที่ปรึกษาบริการวิเคราะห์ทดสอบ และให้บริการฝึกอบรมดำเนินการด้านเทคนิคและวิชาการในการนำเทคโนโลยีสู่เชิงพาณิชย์ตลอดจนการจัดการองค์ความรู้ และประสานความเชื่อมโยงเครือข่ายกับภาคอุตสาหกรรมหรือภาคอื่น ๆ เพื่อสร้างพันธมิตรการวิจัยพัฒนา และนวัตกรรมกลุ่มวิจัยและพัฒนา ด้านอุตสาหกรรมชีวภาพแบ่งออกเป็น ๔ ฝ่าย และ ๑ ศูนย์ ดังนี้๑. ฝ่ายเทคโนโลยีอาหาร๒. ฝ่ายเภสัชและผลิตภัณฑ์ธรรมชาติ๓. ฝ่ายวิทยาศาสตร์ชีวภาพ๔. ฝ่ายเทคโนโลยีการเกษตร๕. ศูนย์การบรรจุหีบห่อไทย๒.๓.๓ รองผู้ว่าการวิจัยและพัฒนา ด้านพัฒนาอย่างยั่งยืนกลุ่มวิจัยและพัฒนา ด้านพัฒนาอย่างยั่งยืนมีหน้าที่ความรับผิดชอบโดยสรุป คือกำหนดทิศทางและดำเนินการวิจัยและพัฒนาอย่างครบวงจรเพื่อตอบสนองการพัฒนาอย่างยั่งยืน โดยมุ่งเน้นการสร้างเทคโนโลยีและนวัตกรรมเพื่อพึ่งตนเองและพัฒนาอย่างยั่งยืน บริการ วิจัยและพัฒนา รวมทั้งบริการที่ปรึกษาบริการวิเคราะห์ทดสอบ และให้บริการฝึกอบรมดำเนินการด้านเทคนิคและวิชาการในการนำเทคโนโลยีสู่เชิงพาณิชย์ตลอดจนการจัดการองค์ความรู้เพื่อสร้างทีมที่มีความเชี่ยวชาญเฉพาะสาขาและประสานความเชื่อมโยงเครือข่ายกับภาคอุตสาหกรรม หรือภาคอื่น ๆ เพื่อสร้างพันธมิตรการวิจัยพัฒนาและนวัตกรรมกลุ่มวิจัยและพัฒนา ด้านพัฒนาอย่างยั่งยืนแบ่งออกเป็น ๔ ฝ่าย ดังนี้๑. ฝ่ายเทคโนโลยีพลังงาน๒. ฝ่ายเทคโนโลยีสิ่งแวดล้อมและทรัพยากร๓. ฝ่ายนวัตกรรมวัสดุ๔. ฝ่ายวิศวกรรม๒.๓.๔ รองผู้ว่าการบริการอุตสาหกรรมกลุ่มบริการอุตสาหกรรม มีหน้าที่ความรับผิดชอบโดยสรุป คือ กำหนดทิศทางและดำเนินการวิจัยและพัฒนาอย่างครบวงจรแก่ภาคอุตสาหกรรมและวิสาหกิจชุมชนโดยมุ่งเน้นการพัฒนาคุณภาพผลิตภัณฑ์และกระบวนการผลิตของภาคอุตสาหกรรมบริการวิเคราะห์ทดสอบสอบเทียบด้วยระบบห้องปฏิบัติการที่ได้รับการรับรองความสามารถตามมาตรฐานสากลบริการตรวจประเมินและรับรองระบบคุณภาพตามมาตรฐานสากลบริการที่ปรึกษา บริการสารนิเทศบริการฝึกอบรมและสัมมนาแก่ภาครัฐและเอกชนและประสานความเชื่อมโยงเครือข่ายกับภาคอุตสาหกรรม หรือภาคอื่น ๆเพื่อสร้างพันธมิตรการวิจัยพัฒนา และนวัตกรรมกลุ่มบริการอุตสาหกรรม แบ่งออกเป็น ๓ ศูนย์ และ ๑สำนัก ดังนี้๑. ศูนย์ทดสอบและมาตรวิทยา๒. ศูนย์พัฒนาและวิเคราะห์สมบัติของวัสดุ๓. ศูนย์ความรู้๔. สำนักรับรองระบบคุณภาพ๒.๓.๕ รองผู้ว่าการบริหารกลุ่มบริหาร มีหน้าที่ความรับผิดชอบ โดยสรุป คือดำเนินการด้านการเงินการคลัง กำหนดนโยบายกลยุทธ์ระบบการบริหารจัดการและพัฒนาทรัพยากรบุคคลอย่างมีประสิทธิภาพและกำหนดแนวทางบริหารจัดการด้านกฎหมายและสิทธิประโยชน์ ข้อบังคับระเบียบรวมถึงจัดการด้านการใช้ระบบเทคโนโลยีสารสนเทศเพื่อการบริหารงานของสถาบันวิจัยวิทยาศาสตร์และเทคโนโลยีแห่งประเทศไทยให้มีประสิทธิภาพ ประสานงานและอำนวยความสะดวกในการดำเนินการของกลุ่มต่าง ๆตามความต้องการของผู้ใช้บริการ จัดเตรียมความพร้อมด้านสถานที่สาธารณูปโภคและยานพาหนะกลุ่มบริหาร แบ่งออกเป็น ๓ ฝ่าย และ ๒ กอง ดังนี้๑. ฝ่ายการคลัง๒. ฝ่ายทรัพยากรบุคคล๓. ฝ่ายบริการกลาง๔. กองเทคโนโลยีสารสนเทศและการสื่อสาร๕. กองกฎหมายข้อ ๓สถานที่เพื่อขอรับข้อมูลข่าวสารของสถาบันวิจัยวิทยาศาสตร์และเทคโนโลยีแห่งประเทศไทยคือ ห้องข้อมูลข่าวสารสถาบันวิจัยวิทยาศาสตร์และเทคโนโลยีแห่งประเทศไทย อาคาร ๑(อาคารบริหาร) ตั้งอยู่เลขที่ ๑๙๖ ถนนพหลโยธิน เขตจตุจักร กรุงเทพมหานคร ๑๐๙๐๐ โทรศัพท์๐ ๒๕๗๙ ๑๑๒๑ ถึง ๓๐ โทรสาร ๐ ๒๕๖๑ ๔๗๗๑ประกาศณ วันที่ ๓๑ กรกฎาคม พ.ศ. ๒๕๕๑นงลักษณ์ปานเกิดดีผู้ว่าการวัชศักดิ์/ผู้จัดทำ๒๗พฤศจิกายน ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๗๙ ง/หน้า ๒๙/๒๔ พฤศจิกายน ๒๕๕๑